ສະຫະລັດ ສົ່ງຍານສຳຫຼວດ ລຸ້ນຕໍ່ໄປ ຂຶ້ນສູ່ ດາວພະອັງຄານ
ຍານສໍາຫລວດເພີຊີບວະແຣນສ໌ (Perseverance) ທີ່ໃຊ້ຫຸ່ນຍົນຖືກຍິງຂຶ້ນສູ່ອະວະກາດໂດຍຍານແອດລັສ (Atlas) ເພື່ອສໍາຫລວດດາວພະອັງຄານ ໃນການຊອກຫາຮ່ອງຮອຍທີ່ອາດສະແດງໃຫ້ເຫັນວ່າມີສິ່ງທີ່ມີຊີວິດ.
ສະຫະລັດ ໄດ້ເລີ້ມສົ່ງຍານສໍາຫລວດດາວພະອັງຄານລຸ້ນຕໍ່ໄປ ໃນການຊອກຫາຮ່ອງ ຮອຍທີ່ອາດສະແດງໃຫ້ເຫັນໄດ້ວ່າມີສິ່ງທີ່ມີຊີວິດຢູ່ເທິງດາວພະເຄາະສີແດງໜ່ວຍນັ້ນ ຍານສໍາຫລວດ ເພີຊີເວແຣນສ໌ (Perseverance) ຊຶ່ງເປັນຍານສໍາຫລວດຄັນຫລ້າ ສຸດຂອງອົງການ NASA ໄດ້ຖືກສົ່ງຂຶ້ນໄປ ຈາກຖານຍິງຍານອາວະການ ເຄບ ຄານາວາ ໂຣລ, ລັດຟລໍຣິດາຢູ່ທາງພາກຕາເວັນອອກສຽງໃຕ້ຂອງປະເທດ ໃນວລາ 11:50 ຕາມ ເວລາສາກົນ ໃນວັນພະຫັດວານນີ້ ຍານສໍາຫລວດທີ່ໃຊ້ຫຸ່ນຍົນຖືກຍິງຂຶ້ນສູ່ອະວະກາດໂດຍຍານແອດລັສ (Atlas) ທີ່ີມີ ຈະຫຼວດ 5 ລູກປະຕິບັດງານໂດຍ United Launch Alliance ທີ່ຮ່ວມຜະ ຈົນໄພລະ ຫວ່າງບັນດາບໍລິສັດອະວະກາດ Boeing ແລະ Lockheed ຍານສໍາຫລວດນີ້ມີກຳນົດທີ່ຈະລົງສູ່ດາວພະອັງຄານໃນເດືອນກຸມພາປີໜ້າ ຢູ່ພື້ນຂອງ ຂຸມທີ່ມີຄວາມກວ້າງ 250 ແມັດ ທີ່ເຄີຍເປັນໜອງນໍ້າເມື່ອ 3 5 ພັນລ້ານປີກ່ອນ ບັນດາ ນັກວິທະຍາສາດເຊື່ອວ່າບ່ອນດັ່ງກ່າວອາດມີຫລັກຖານທີ່ ການເປັນໄປໄດ້ວ່າອາດມີ ສິ່ງທີ່ມີຊີວິດ ການລົງຂອງຍານ Perseverance ໄປຢູ່ທີີ່ເປັນດາວພະເຄາະທີ່ນ້ອຍໃນອັນດັບສອງ ຢູ່ໃນລະບົບສຸລິຍາ ຈະກ່ຽວຂ້ອງກັບຊຸດການເຄື່ອນໄຫວທີ່ ສະຫລັບຊັບຊ້ອນ ທີ່ບັນດາ ນກວິຊະວະກອນອົງການ NASA ເອີ້ນວ່າ “ຄວາມຢ້ານກົວໃນເຈັດນາທີ” ນັ້ນ ໃນໄລຍະນັ້ນ ຍານສໍາຫລວດໄດ້ລົງໄປສູ່ບັນຍາກາດທີ່ຮ້ອນຫຼາຍທີ່ສຸດ ແລະຢູ່ໃນສະ ພາບຄວາມໄວສູງ ແລະສົ່ງຈ້ອງທີ່ໄວກວ່າສຽງ ກ່ອນ ຈະຫຼວດນ້ອຍຈະເປີດອອກ ເພື່ອ ໃຫ້ການລົງຈອດນັ້ນຄ່ອຍໆເປັນໄປ